2019 தமிழ்நாடு அரசு ஊழியர்கள் - ஆசிரியர்கள் வேலைநிறுத்தப் போராட்டம்
'''அரசு ஊழியர்கள் மற்றும் ஆசிரியர்கள் சங்கங்களின் கூட்டமைப்பினர்''' ('''ஜாக்டோ-ஜியோ''') [[பங்களிப்பு ஓய்வூதியத் திட்டம்|புதிய ஓய்வூதியத் திட்டத்தை]] கைவிட்டு, பழைய [[ஓய்வூதியம் (இந்தியா)|பழைய ஓய்வூதியத் திட்டத்தை]] மீண்டும் நடைமுறைப்படுத்த கோருதல், 7 ஆவது ஊதியக் குழுவின்படி பரிந்துரைப்படி 1 சனவரி, 2016 முதல் 21 மாத சம்பள உயர்வு நிலுவைத் தொகையை வழங்குதல், சிறப்பு காலமுறை ஊதியம், தொகுப்பூதியம், மதிப்பூதியம் ஆகியவற்றை வழங்குவதை நிறுத்திவிட்டு, அனைவருக்கும் வரையறுக்கப்பட்ட காலமுறை ஊதியம் வழங்க வேண்டுதல், [[இந்திய அரசு|மத்திய அரசில்]] உள்ள இடைநிலை ஆசிரியர்களுக்கு வழங்குவதற்கு இணையான சம்பளத்தைத் மாநில அரசின் இடைநிலை ஆசிரியர்களுக்கும் வழங்கக் கோருதல் உள்ளிட்ட 9 அம்ச கோரிக்கைகளை, [[தமிழ்நாடு அரசு|தமிழக அரசு]] நிறைவேற்றிட வலியுறுத்தி 22 சனவரி 2019 முதல் 30 சனவரி  2019 வரை 9 நாட்கள் தமிழகம் முழுவதும் நடைபெற்ற வேலை நிறுத்தப் போராட்டம் ஆகும்.&lt;ref&gt;{{cite web|url=https://tamil.news18.com/photogallery/tamil-nadu/nine-demands-of-jacto-geo-101503.html|title= ஜாக்டோ ஜியோ அமைப்பின் 9 அம்ச கோரிக்கைகள்|access-date=1 February 2019}} News18 தமிழ் (28 சனவரி 2019)&lt;/ref&gt; 
    
 தமிழக அரசு தனது நிதிநிலைமையைக் காரணம் காட்டி, இப்போராட்டத்தினரின் கோரிக்கைகளை அரசு ஏற்க இணங்காததால், 30 சனவரி 2019 அன்று  போராட்டத்தைப் திரும்பப் பெற்று அனைத்து போராட்டத்தினரும் பணிக்குத் திரும்பினர்.&lt;ref&gt;{{cite web|url=https://www.ndtv.com/tamil/jacto-geo-protest-govt-staffs-back-to-work-after-the-request-from-tamilnadu-chief-minister-edappadi-1985919|title= போராட்ட நிறுத்தத்தைத் தொடர்ந்து அரசு ஊழியர்கள், ஆசிரியர்கள் பணிக்கு திரும்பினர்|access-date=1 February 2019}} NDTV தமிழ் (31 சனவரி 2019)&lt;/ref&gt;
  
 == போராட்டத்தின் போக்குகள் ==
 மாவட்டங்கள் முழுவதும் போராடிய ஆயிரக்கணக்கான அரசு ஊழியர்கள் - ஆசிரியர்கள் கைது செய்யப்பட்டனர். மேலும் நூற்றுக்கணக்கான ஆசிரியர்கள் தற்காலிக பணியிடை நீக்கம் செய்யப்பட்டனர்.&lt;ref&gt;{{cite web|url=https://m.dailyhunt.in/news/india/tamil/newstm-epaper-newstm/jakdo+jiyo+422+aasiriyarkal+sasbend-newsid-107242962|title= ஜாக்டோ - ஜியோ - 422 ஆசிரியர்கள் சஸ்பெண்ட்|access-date=1 February 2019}} daily hunt (26 சனவரி 2019)&lt;/ref&gt;&lt;ref&gt;{{cite web|url=http://www.dinakaran.com/News_Detail.asp?Nid=469596|title=ஆசிரியர்கள், அரசு ஊழியர் போராட்டம் தொடர்கிறது|access-date=1 February 2019|archive-date=2019-02-03|archive-url=https://web.archive.org/web/20190203164121/http://www.dinakaran.com/News_Detail.asp?Nid=469596|url-status=}} தினகரன் (30 சனவரி 2019)&lt;/ref&gt;
  
 போராட்டத்தின் 8 ஆவது நாளன்று, அரசு ஊழியர்கள் - ஆசிரியர்கள் பணியில் சேராவிட்டால், அவர்களது பணியிடங்கள் காலியானதாக அறிவிக்கப்படுமென்று அறிவிக்கப்பட்டிருந்த நிலையில் பெரும்பாலான ஆசிரியர்கள், போராட்டத்தை கைவிட்டு பணியில் இணைந்தனர். மக்கள் நலனைக் கருத்தில் கொண்டு, ஆசிரியர் - அரசு ஊழியர் சங்கங்கள் தங்கள் போராட்டங்களைக் கைவிட வேண்டுமென முதலமைச்சர் [[எடப்பாடி க. பழனிசாமி]]யும் கோரிக்கைவிடுத்தார்.&lt;ref&gt;{{cite web|url=https://tamil.thehindu.com/tamilnadu/article26103278.ece|title= தமிழகம் முழுவதும் 5 நாட்களாக நீடிக்கும் போராட்டம் அரசு ஊழியர், ஆசிரியர் கோரிக்கைகளை ஏற்க மறுப்பு|access-date=1 February 2019}} இந்து தமிழ் (27 சனவரி 2019)&lt;/ref&gt;
 
 இந்நிலையில், 29 சனவரி 2019 அன்று பெரும்பாலான அரசு ஊழியர்கள் பணிக்குத் திரும்பினர். மேல்நிலை, உயர்நிலை ஆசிரியர்களில் 99 சதவீதத்தினரும், இடைநிலை ஆசிரியர்களில் 95 சதவீதத்தினரும் பணிக்குத் திரும்பியதாக [[தமிழ்நாடு பள்ளிக் கல்வித் துறை|பள்ளிக் கல்வித் துறையின்]] இயக்குனர் தெரிவித்தார்.
 
 இதையடுத்து, வேலைநிறுத்தப் போராட்டத்தைத் தொடர்வதன் சாத்தியம் குறித்து ஜாக்டோ - ஜியோ அமைப்பைச் சேர்ந்தவர்கள் சென்னையில் 29 சனவரி, 2019 அன்று  (புதன்கிழமை) கூடி நடத்திய ஆலோசனைக்குப் பிறகு  ஜாக்டோ - ஜியோ கூட்டமைப்பின் ஒருங்கிணைப்பாளர்,  மாணவர்கள் நலன் கருதியும், பெற்றோரின் கவலைகளைப் புரிந்துகொண்டும், நீதிபதிகள் சொன்ன ஆலோசனைகளை ஏற்றும் முதல்வர் உள்ளிட்ட பல்வேறு அரசியல் கட்சியினரின் கோரிக்கைகளைக் கருத்தில் கொண்டும் வேலை நிறுத்தத்தைத் தற்காலிகமாக கைவிடுகிறோம் என்று தெரிவித்தார்.&lt;ref&gt;{{cite web|url=https://www.bbc.com/tamil/india-47063463|title= கோரிக்கைகள் ஏற்கப்படாமல் முடிவுக்கு வந்தது ஆசிரியர் - அரசு ஊழியர் போராட்டம்|access-date=1 February 2019}} BBC News தமிழ் (30 சனவரி 2019)&lt;/ref&gt;
 
 == இதனையும் காண்க ==
 * [[ஓய்வூதியம் (இந்தியா)|பழைய ஓய்வூதியத் திட்டம்]]
 * [[பங்களிப்பு ஓய்வூதியத் திட்டம்|புதிய ஓய்வூதியத் திட்டம்]]
 
 == மேற்கோள்கள் ==
 &lt;references/&gt;
 
 == வெளி இணைப்புகள் ==
 * [https://www.dinamani.com/editorial-articles/special-stories/2019/feb/01/jacto-geo-protest---hiden-reality-3087422.html ஜாக்டோ ஜியோ போராட்டம்... மறைக்கப்பட்ட உண்மை!]
 * [https://www.vinavu.com/2019/01/31/jacto-geo-protest-short-history/ ஜாக்டோ ஜியோ போராட்டம் : ஒரு சுருக்கமான வரலாறு + கருத்துக் கணிப்பு]
 * [https://tamil.indianexpress.com/tamilnadu/7th-pay-commission-tamil-nadu-cabinet-approves-pay-hike-for-government-employees-cm-edappadi-order-to-execute/ 7-வது ஊதியக் குழு பரிந்துரைகள் 1 அக்டோபர் 2017   முதல் பணப்பயனுடன் அமல்படுத்த முதலமைச்சர் உத்தரவு]
 * [http://cms.tn.gov.in/sites/default/files/go/fin_e_303_2017.pdf ஏழாவது ஊதியக் குழுவின் பரிந்துரைகள்]
 
 [[பகுப்பு:தமிழ்நாட்டு வரலாறு (1947- தற்போதுவரை)]]